రామకృష్ణ కుస్మారియా

రామకృష్ణ కుస్మారియా (జననం 30 జూలై 1942) భారతదేశానికి చెందిన రాజకీయ నాయకుడు. ఆయన నాలుగుసార్లు మధ్యప్రదేశ్‌ శాసనభకు ఎమ్మెల్యేగా ఎన్నికై ఆ తరువాత ఐదుసార్లు లోక్‌సభ సభ్యుడిగా ఎన్నికయ్యాడు.
రాజకీయ జీవితం
రామకృష్ణ కుస్మారియా 1977లో జనతా పార్టీ అభ్యర్థిగా హట్టా నియోజకవర్గం నుంచి తొలిసారి ఎమ్మెల్యేగా ఎన్నికై ఆ తరువాత 1985లో బీజేపీ అభ్యర్థిగా రెండోసారి ఎమ్మెల్యేగా ఆ తర్వాత 1990లో మూడోసారి ఎమ్మెల్యేగా ఎన్నికయ్యాడు. రామకృష్ణ కుస్మారియా 1991 నుండి 2008 వరకు 	దామోహ్ నియోజకవర్గం నుండి నాలుగుసార్లు, ఖజురహో నియోజకవర్గం నుండి ఒకసారి లోక్‌సభ సభ్యుడిగా ఎన్నికయ్యాడు. ఆయన 19 డిసెంబర్ 2008న లో‍క్‍సభ సభ్యత్వానికి రాజీనామా చేసి 2008లో ఎమ్మెల్యేగా ఎన్నికై మధ్యప్రదేశ్ ప్రభుత్వంలో రైతు సంక్షేమ, వ్యవసాయ అభివృద్ధి శాఖ మంత్రిగా పని చేశాడు. ఆయన  2016 నుండి 2019 వరకు బుందేల్‌ఖండ్ డెవలప్‌మెంట్ అథారిటీ ఛైర్మన్‌గా పని చేశాడు.
రామకృష్ణ కుస్మారియా 2018 శాసనసభ ఎన్నికలలో దామోహ్, పఠారియా నియోజకవర్గం నుండి స్వతంత్ర అభ్యర్థిగా ఎన్నికలలో పోటీ చేసి రెండు చోట్ల ఓడిపోయాడు.

రామకృష్ణ కుస్మారియా 2019 లోక్‌సభ ఎన్నికల సమయంలో బీజేపీ పార్టీని వీడి కమల్‌నాథ్, రాహుల్ గాంధీ సమక్షంలో భోపాల్‌లో కాంగ్రెస్‌లో చేరాడు. అయితే ఆయన ఎక్కువ కాలం కాంగ్రెస్‌లో ఉండలేకపోయాడు, మధ్యప్రదేశ్ రాష్ట్రంలో కాంగ్రెస్ నుండి బీజేపీ పార్టీకి అధికారంలోకి రావడంతో ఆయన తిరిగి బిజెపి పార్టీలో చేరగా ఆయనను 2023లో కేబినెట్‌ మంత్రి హోదాలో రాష్ట్ర వెనుకబడిన తరగతుల కమిషన్‌ ఛైర్మన్‌గా నియమితుడయ్యాడు.

మూలాలు

వర్గం:1942 జననాలు
వర్గం:10వ లోక్‌సభ సభ్యులు
వర్గం:11వ లోక్‌సభ సభ్యులు
వర్గం:12వ లోక్‌సభ సభ్యులు
వర్గం:13వ లోక్‌సభ సభ్యులు
వర్గం:14వ లోక్‌సభ సభ్యులు
వర్గం:మధ్య ప్రదేశ్ నుండి ఎన్నికైన లోక్‌సభ సభ్యులు
వర్గం:మధ్య ప్రదేశ్ రాజకీయ నాయకులు
వర్గం:మధ్య ప్రదేశ్ వ్యక్తులు
వర్గం:భారతీయ జనతా పార్టీ రాజకీయ నాయకులు